— 205 — 



que ce jeu ne fust exibé le lendemain , qui estoit le jour de saint Michiel , 

 rejectans le fardeau de bénédiction sur noz espaulles , et ainsi en 

 lavoient leurs mains. Ledict samedy après disné , vinrent lesdicts joueurs 

 troys foys envers moy ; premièrement répétant leur livre et requérant la 

 cause pour laquelle on refusoit la signature ; ausquels fust respondu que 

 icelle avoit esté suffisamment communiquée au député de Messieurs après 

 vespres, m'aportant ung aultre jeu des gestes de Charlemain , faisant 

 instance de le vouloir signer sur le coup et à leur bon plaisir pour le jouer 

 le dimanche ensuivant , comme si telle visite se debvoit faire légièrement 

 et en une heure ou deux accomplies. Lesquels, pour n'avoir commodité, 

 lors envoyay vers nostre doyen, affin que iceluy voulust satisfaire à leurs 

 importune requeste. Depuis , sur les cincq heures, de rechief me vindrent 

 aggrever, simulant estre envoies et poussés d'aulcuns du magistrat, 

 instamment me pressant de signer leur histoire sacrée , attendu que 

 l'avoie eu assez par longe espace pour veoir si elle conlenoit chose répu- 

 gnante à la vérité; ce que seullcment (comme ils disoient leur avoir esté 

 dict) apertenoit à nostre office, non pas de permettre ou donner congié de 

 jouer, lequel ils avoient de Mess.''^ de la halle. Non obstant leurs alléga- 

 tions , n'eurent aultre response que la première , se malcontentans et 

 incivilement comportans , commenchèrent à protester, disant qu'ils pren. 

 deroient acte de refus , et ainsy se partirent de moy. A raison de cestes 

 difficultés et semblables que prévoions pour ces jeux théâtrales, lesquels 

 le peuple fréquente les testes et dimenches , deux fois le jour plus dili- 

 gemment que réglisse délaissant, grandement se faschent, prions enten- 

 dre , tant pour contenter le magistrat et ce peuple que pour respondre à 

 nostre office , comment en ce faict nous debvons reigler et conduire , 

 affin que n'excédons nostre commission. Quant aux jeux tirés hors des 

 bibles, semble qu'il est expédient les deffendre , principalement à raison 

 que par iceulx , tant les joueurs que le peuple viennent à aceter et feuil- 

 leter les bibles en franchois. En oultre debveroit souffir de jouer une fois 

 le jour, après l'office divin accomply, jeux prophanes , visités, signés et 

 approuvés , prendant esgard que devant ces troubles, quasi en touttes 

 villes, les chambres des rhétoriciens ont esté fort corrumpues d'hérésie 

 pour les conventicules , lesquelz en telles chambres se tenoient. Mons r le 

 lieutenant Viron at jugé bonne nostre response ; lequel désireroit que , 

 par placcart ou aultrement , ces jeux fussent empeichiés , à cause des 

 assamblées, lesquelles se font durant ces jeux, vcu pareillement que en ce 

 faict les villages delà chastellenie commenchenl ensuivre et imiter ceulz 

 de la ville. Je remect néantmoins du tout ceste affaire à la prudence et 

 disposition de Vostre Rme authorité , laquelle Dieu tout-puissant veuille 

 loing temps maintenir et conserver pour le bien de son église et salut des 

 âmes. 

 Escript de Lille le 29.'' de septembre 1585. 



Vostre humble et très affectionné serviteur 

 Jehan S"ÏM0N. 



